C 156/24
ET
Euroopa Liidu Teataja
3.5.2023
Eriomadused (võrreldes sama kategooria piiritusjookidega) — Toote „Borzag pálinka“ alkoholisisaldus on üle 40 mahuprotsendi, sest selle lõhnabukett domineerib ja areneb õigesti suurema alkoholisisalduse korral.
Selle toote lenduvate ainete sisaldus on vähemalt 350 g ühe hektoliitri 100mahuprotsendilise alkoholi kohta, mis tuleneb Nógrádi komitaadist pärit tooraine (leedripuu) rikkalikust aroomist. — Toote „Borzag pálinka“ iseloomulikud aromaatsed nüansid on magusad (šokolaadi, puuviljade ja mee meeldiv maitse), vürtsikad, võimaluse korral taimse karakteriga (münt, rohelised maitsetaimed, vanill, aniis, kadakamarjad), kuid esineda võib ka luuviljast pärit apelsinikoore ja martsipani nüansse.
5.
Geograafilise piirkonna määratlus Nógrádi komitaadi halduspiirkond
6.
Piiritusjoogi tootmismeetod Määratletud piirkonnast pärit vilju võib meskida, kääritada, destilleerida ja seisma jätta geograafilises piirkonnas asuvas piiritusetehases.
Toote „Borzag pálinka“ tootmise peamised etapid on järgmised: 1. puuviljade valimine ja vastuvõtmine; 2. meskimine; 3. kääritamine; 4. destilleerimine; 5. seisma jätmine, hoidmine; 6. paalinka tootmine ja töötlemine.
6.1.
Puuviljade valimine ja vastuvõtmine Puuviljad peavad olema küpsed, ilma mädanevate terade ja võõrkehadeta. 6.2.
Meskimine Peeneteralised viljad tuleb puhastada ja terad purustada, kuid ainult nii, et kivi ei kahjustu (vesiniktsüaniidi moodustumise võimaluse vähendamiseks).
Seejärel juhitakse tooraine otse (roostevabast terasest, võimaluse korral plastist) kääritamismahutitesse.
Kui marjad on kuivatatud, võib sõltuvalt puuviljade konsistentsist olla vaja lisada vett, sest ainult siis saab kääritamine toimuda õigel viisil. 6.3.
Kääritamine Lubatud ja soovitatav on kasutada uusimaid tehnoloogiaid ja abimaterjale (kontrollitud kääritamine, kultiveeritud pärmid, pektiinensüümid).
Meski optimaalne pH on 2,8–3,5.
Kääritatud meski tuleb destilleerida võimalikult kiiresti, kuid mitte hiljem kui 30 päeva pärast kääritamist.
Vajaduse korral tuleb kääritatud meskit säilitada temperatuuril 10–22 °C. 6.4.
Destilleerimine Toodet „Borzag pálinka“ võib toota müügilolevate destilleerimisseadmete abil.
Destillatsioonipajas töötlemise meetodit võib eraldi nimetada, kui paalinka tootmisel on kasutatud vähemalt kaheastmelist fraktsioneerivat destilleerimist ja vaskpinnaga destilleerimisseadmeid, mille maksimaalne maht on 1 000 liitrit. 6.5.
Seismajätmine, hoidmine Pärast rafineerimist/destilleerimist tuleb toode „Borzag pálinka“ jätta seisma valguse eest kaitstud ruumi, mis on ühtlase temperatuuriga (alla 20 °C) ja mõõduka niiskusega, et komplekssed maitsed ja lõhnaained saaksid seguneda.
Seismajätmise kestus peab olema vähemalt 60 päeva.
Selle aja jooksul ei tohi paalinkat mõjutada füüsikaliste ega keemiliste protsessidega.